Традыцыйна ў праграме лагера значыўся турыстычны паход у лясную зону, падчас якога лідары спрабавалі пераадолець паласу перашкод, стралялі з малакалібернага пісталета і ружжа і, канечне, спявалі песні ля кастра. У паходзе правялі і выбары актыву абласнога савета старшакласнікаў. Старшынёй стала выхаванка клуба “Лідар” абласнога Палаца творчасці дзяцей і моладзі Кацярына Гаўрыленка. А правесці адказнае мерапрыемства на прыродзе дапамаглі былыя старшыні абласнога савета Настасся Архіпава і Іван Гоцманаў, якія знайшлі час для таго, каб у турыстычным паходзе далучыцца да сяброў і любімых педагогаў.